The Stooges

Οι Stooges (γνωστοί και ως Iggy and the Stooges) είναι αμερικάνικο ροκ συγκρότημα, το οποίο δημιουργήθηκε το 1967 στο Ανν Άρμπορ του Μίσιγκαν των Ηνωμένων Πολιτειών. Μετά τη διάλυση τους το 1974, ένωσαν και πάλι τις δυνάμεις τους το 2003 κυκλοφορώντας δύο στούντιο δίσκους και πραγματοποιώντας περιοδείες ανά τον κόσμο. 
Θεωρούνται ένα από τα πιο επιδραστικά συγκροτήματα για την διαμόρφωση του πανκ και εναλλακτικού ροκ ήχου.

Βιογραφία
Αρχικό όνομα του συγκροτήματος ήταν The Psychedelic Stooges, όταν δημιουργήθηκαν από τον τραγουδιστή Ίγκι Ποπ και τον κιθαρίστα Ρον Άστον. Παρά το χαμηλό επίπεδο της μουσικής δεξιοτεχνίας τους, το οποίο παραδεχόταν τα μέλη του συγκροτήματος, υπέγραψαν συμβόλαιο συνεργασίας με την "Elektra Records". Η σύνθεση τους περιελάμβανε εκτός από τους προναφερόμενους, το ντράμερ και αδελφό του Ρον Άστον, Σκοτ και τον μπασίστα Ντέιβ Αλεξάντερ.

Τον Αύγουστο του 1969 κυκλοφόρησαν το ομώνυμο ντεμπούτο τους, ανεβαίνοντας μόλις στο # 106 του Billboard.The Stooges - The Stooges | Songs, Reviews, Credits, Awards | Allmusic Ο δίσκος θεωρείται ως ένας από τους πρώτους πανκ δίσκους, με το τραγούδι "I Wanna Be Your Dog" να είναι ένα από τα γνωστότερα της καριέρας τους. Η έλλειψη ηθικής στους στίχους και η επιθετικότητα της μουσικής αποτέλεσαν οδηγό για το μετέπειτα κίνημα του πανκ και ανέβασαν τη δημοτικότητα τους στους underground χώρους.

Το συγκρότημα προσέλαβε τον Μπίλι Τσίτχαμ σαν δεύτερο κιθαρίστα, όπως και τον σαξοφωνίστα Στιβ Μακέι. Λόγω της έλλειψης ικανοποιητικών πωλήσεων, η "Elektra" τους απέρριψε μετά την κυκλοφορία του δεύτερου δίσκου τους, "Fun House" τον Ιούλιο του 1970.Fun House - The Stooges | Songs, Reviews, Credits, Awards | AllMusic Το μπάσο ανέλαβε ο Τζίμι Ρέκα, ενώ την επόμενη χρονιά αντικαταστάθηκε από τον Ζικ Ζέτνερ και στη συνέχεια από τον Ρον Άστον ο οποίος ανέλαβε το μπάσο αφήνοντας την κιθάρα στον Τζέιμς Ουίλιαμσον που είχε γίνει μέλος των Stooges το 1970.

Στα τέλη του 1972, το συγκρότημα διαλύθηκε προσωρινά αλλά επανενώθηκαν με την ονομασία Iggy and the Stooges με τους αδελφούς Άστον, τον Ίγκι Ποπ και τον Ουίλιαμσον. Ο τρίτος τους δίσκος με τίτλο "Raw Power" κυκλοφόρησε τον Φεβρουάριο του 1973 σε παραγωγή του Ντέιβιντ Μπόουι.Raw Power - Iggy & the Stooges,The Stooges | Songs, Reviews, Credits, Awards | AllMusic Στη σύνθεση τους προστέθηκε ο κιμπορντίστας Σκοτ Θέρστον για την τελευταία τους αμερικάνικη περιοδεία, το 1974. Το συγκρότημα διαλύθηκε λόγω των πολλών προβλημάτων με τις ναρκωτικές ουσίες που αντιμετώπιζαν τα μέλη του.James Williamson: The Stooges Ο Ίγκι Ποπ μπήκε σε κλινική αποτοξίνωσης το 1975, αλλά ο Αλεξάντερ δεν κατάφερε να αντιμετωπίσει έγκαιρα τον εθισμό του και πέθανε από πνευμονικό οίδημα στις 10 Φεβρουαρίου 1975.The Stooges' Dave Alexander – Rockers Who Died at Age 27

Τα αδέλφια Άστον δημιούργησαν το συγκρότημα The New Order, με τον Ρον να συνεχίζει με τους Destroy All Monsters. Το 1978, ο Σκοτ Άστον σχημάτισε τους Sonic's Rendezvouz με τον Φρεντ Σμιθ των MC5, τον Σκοτ Μόργκαν και τον Γκάρι Ράσμουσεν. Την ίδια χρονιά, οι Σμιθ, Μόργκαν και Ράσμουσεν εντάχθηκαν στο προσωπικό σχήμα του Ίγκι Ποπ.

To 2003, ο Ποπ και οι αδελφοί Άστον επανενώθηκαν με τον Ρον Άστον να παίζει κιθάρα και μπάσο.The Stooges Reunion at Coachella 2003 - iggypop.org Το συγκρότημα πραγματοποίησε ζωντανές εμφανίσεις σε Ευρώπη και Αμερική με τον μπασίστα Μάικ Γουάτ στη σύνθεση του. Εκείνη τη χρονιά ηχογράφησαν το ζωντανό CD και DVD με τίτλο "Live in Detroit".Iggy & The Stooges* - Live In Detroit (DVD) at Discogs Η "Elektra" κυκλοφόρησε σε νέα μίξη τα δύο πρώτα τους άλμπουμ το 2005 και δύο χρόνια αργότερα οι Stooges κυκλοφόρησαν τον πρώτο τους δίσκο μετά από 34 χρόνια, με τίτλο "The Weirdness", λαμβάνοντας μέτριες κριτικές από τα ΜΜΕ.The Stooges - The Weirdness (album review ) | Sputnikmusic

Στις 6 Ιανουαρίου 2009, ο Ρον Άστον βρέθηκε νεκρός στο σπίτι του, λόγω καρδιακής προσβολής.RIP Ron Asheton (1948-2009) Τον Μάιο του 2009, ανακοινώθηκε ότι το συγκρότημα θα συνέχιζε με τον Τζέιμς Ουίλιαμσον στην κιθάρα, δίνοντας την πρώτη τους εμφάνιση με τη νέα σύνθεση στο Σάο Πάολο της Βραζιλίας, έξι μήνες αργότερα. το συγκρότημα εντάχθηκε στο Rock and Roll Hall of Fame το 2010 και την επόμενη χρονιά εκδόθηκε η βιογραφία των Stooges με τίτλο "The Stooges - Head On: A Journey Through The Michigan Underground".THE STOOGES: HEAD ON – A JOURNEY THROUGH THE MICHIGAN UNDERGROUND BY BRETT CALLWOOD

Στα τέλη Απριλίου του 2013, κυκλοφόρησαν το άλμπουμ "Ready to Die", μπαίνοντας για πρώτη φορά στην καριέρα τους στο Top-100 του Billboard των Ηνωμένων Πολιτειών, ενώ περιόδευσαν σε όλο τον κόσμο για την προώθηση του.Iggy and the Stooges: Ready to Die | Album Reviews | Pitchfork

Στις 15 Μαρτίου 2014, ο Σκοτ Άστον πέθανε μετά από καρδιακή προσβολή, σε ηλικία 64 ετών.Stooges Drummer Scott Asheton Dead at 64 Την θέση του πήρε ο Τόμπι Ντάμιτ.Toby Dammit News

Δισκογραφία
Στούντιο ηχογραφήσεις
 The Stooges (1969)
 Fun House (1970)
 Raw Power (1973)
 The Weirdness (2007)
 Ready to Die (2013)

Συλλογές
 Rough Power (1993)
 Year Of The Iguana (1997)
 Your Pretty Face is Going to Hell (1998)
 Wild Love: the Detroit Rehearsals and More (2001)
 Original Punks (2006)
 More Power (2009)Ζωντανές ηχογραφήσεις
 Metallic K.O. (1976)
 Live at Whiskey A Go-Go (1988)
 Open Up and Bleed (1995)
 California Bleeding (1997)
 Double Danger (2000)
 Michigan Palace (2000)
 Live in Detroit (2004)
 Telluric Chaos (2005)
 Escaped Maniacs (2007)
 You Don't Want My Name... You Want My Action (2009)
 Have Some Fun: Live at Unganos (2010)
 Raw Power Live: In the Hands of the Fans (2011)

Παραπομπές

Πηγές
 Last days of Iggy and the Stooges | Music | The Observer
 Iggy & the Stooges | Music Biography, Credits and Discography | Allmusic
 The Stooges Biography | The Rock and Roll Hall of Fame
 MusicMight - The Stooges

Εξωτερικοί σύνδεσμοι





Κατηγορία:Αμερικανικά punk rock συγκροτήματα
Κατηγορία:Hard rock συγκροτήματα από Μίσιγκαν
Κατηγορία:Garage rock συγκροτήματα από Μίσιγκαν
Κατηγορία:Proto-punk συγκροτήματα
Κατηγορία:Μουσικά συγκροτήματα από το Ντιτρόιτ